25.07.2017 22:36:43
BG Dog Forum.com - Форум за кучета. Породи Кучета - Какво трябва да знаем за кучето - Произход, анатомия, физиология, поведение и др Ветеринарен кабинет Първа помощ Травми
Тема: Травми (Прочетена 1334 пъти)
НАТЪРТВАНИЯ ПО КРАЙНИЦИТЕ И ТЯЛОТОНатъртване се нарича механичното повреждане на тъканите без нарушаване целостта на кожата, възникващо при травмиране с някакъв тъп предмет. Най-често натъртвания се получават при занятия на тренировъчна площадка, пътуване в обществен транспорт, нещастни случаи. При натъртванията могат да възникнат вътрешни кръвоизливи.Симптоми: болезненост, подпухналост, куцота, кръвотечение, кучето жално скимти, облизва натъртеното място.Долекарска помощ: поставете на натъртеното място нещо студено ( грейка с лед, студен компрес, пакет замразени плодове ), дайте на кучето обезболяващо средство, намажете натъртеното място с йод, поставете стегната превръзка и отведете животното при ветеринаря.При натъртване на корема ( при пътуване в автотранспорт, падане от високо, при силен удар с пръчка или крак ) е възможно да има увреждане на вътрешни органи ( черен дроб, далак, бъбреци, стомах ).Симптоми: кучето скимти, може да има повръщане. При вътрешни кръвотечения се наблюдава побледняване на лигавиците на очите, може да има задух.Долекарска помощ: студена и стегната превръзка в областта на корема, незабавна отвеждане на пострадалото животно във ветеринарна клиника.
НАВЯХВАНИЯНавяхване - това е разместване на ставните връзки на костите, при което напълно или частично се нарушава взаимното им съприкосновение. Навяхванията се делят на: травматични, вродени, патологични и обикновени.При травматично навяхване костите излизат от ставите. При кучетата навяхвания в ставите се срещат сравнително често. Получават се при неудачно прескачане на препятствие, при попадане на крайник в дълбока дупка, заклещване в корени на дървета и др.Симптоми: От рязката болка кучето може силно да вие и квичи. Крайникът е повдигнат, ставата рязко деформирана. Наблюдава се: рязка болезненост, подпухналост, местно повишаване на температурата в ставата. Крайникът може да бъде удължен, или обратно скъсен.Не се опитвайте самостоятелно да наместите навяхванията, защото може да нанесете още по-голяма вреда !Първа помощ: дайте на кучето обезболяващо. Ако кучето изпитва силна болка - на мястото на навяхването поставете студен компрес ( торбичка с лед ), след това поставете стегната превръзка и незабавно отведете животното във ветеринарна клиника, за да му се направи рентгенова снимка.
РАЗТЯГАНИЯРазтягане процес, който се съпровожда с разделяне на отделни мускулни влакна, връзки, малки кръвоносни съдове. Тази травма се среща сравнително рядко при кучетата.На разтягане са подложени връзки, сухожилия, капсули на ставите, мускули. Разтягане настъпва, когато връзката, сухожилието и долепените към тях кръвоносни съдове се разтягат или частично се скъсат. При кучета, страдащи от излишно тегло, често се наблюдава скъсване на коленните връзки. От друга страна, разтягане на коленните връзки понякога се наблюдава при кучета просто след качване по стълби.Симптоми: нарушение във функцията на крайниците, отоци в местата на уреждане, болезненост при опипване и сгъване на крайника, куцота.Долекарска помощ: стегната превръзка, покой. Болкоуспокояващи средства при разтяганията са противопоказни - тъй като подпомагат животното да се активизира, а това може да задълбочи съществуващата травма или да доведе до нови травми. Може два пъти дневно, сутрин и вечер, болното място да се намазва с троксевазин, но ако болката и куцотата не преминат в продължение на едно денонощие - следва да потърсите ветеринарна помощ.